Държавен вестник, бр. 22, 2009 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  22
ЗАКОН
за ратифициране на Споразумението между
Република България и Комисията на Европейс-
ките общности от името на Европейската общ-
ност, изменящо Годишното финансово спора-
зумение 2006 г. по програма САПАРД (Специ-
ална присъединителна програма за развитие
на земеделието и селските райони в Република
България)
Член единствен. Ратифицира Споразумение-
то между Република България и Комисията на
Европейските общности от името на Европейс-
ката общност, изменящо Годишното финансово
споразумение 2006 г. по програма САПАРД (Спе-
циална присъединителна програма за развитие
на земеделието и селските райони в Република
България), сключено на 22 декември 2008 г.
Законът е приет от 40-то Народно събрание
на 13 март 2009 г. и е подпечатан с официалния
печат на Народното събрание.
За председател на Народното събрание:
Любен Корнезов
3913
МИНИСТЕРСКИ СЪВЕТ
ПОСТАНОВЛЕНИЕ № 56
ОТ 14 МАРТ 2009 Г.
за изменение и допълнение на Постановление
№ 182 на Министерския съвет от 2006 г. за съз-
даване на комитети за наблюдение на Нацио-
налната стратегическа референтна рамка и
оперативните програми, съфинансирани от
Структурните фондове и Кохезионния фонд на
Европейския съюз (обн., ДВ, бр. 62 от 2006 г.;
изм. и доп., бр. 90 от 2006 г., бр. 78 от 2007 г. и
бр. 29, 66, 80 и 103 от 2008 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 8 се правят следните изменения и
допълнения:
1. В ал. 3, т. 1 думите “ръководителят на сер-
тифициращия орган и” се заличават.
2. В ал. 11 след думите “ръководителят на
одитния орган” се поставя запетая и се добавя
“ръководителят на сертифициращия орган или
определени от него служители на дирекция “На-
ционален фонд”.
Заключителна разпоредба
§ 2. Постановлението влиза в сила от деня на
обнародването му в “Държавен вестник”.
Министър-председател:
Сергей Станишев
За главен секретар на Министерския съвет:
Веселин Даков
3960
ПОСТАНОВЛЕНИЕ № 57
ОТ 14 МАРТ 2009 Г.
за предоставяне на средства от централния
бюджет за 2009 г. за финансиране на дейнос-
тите по подготовката, организацията и коор-
динацията на участието на Република Бълга-
рия като страна—партньор на международно-
то изложение “WASSER BERLIN 2009”, Бер-
лин, Федерална република Германия
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министърът на финансите да пре-
достави средства в размер 197 777 лв. чрез бю-
джета на Министерството на икономиката и
енергетиката на Изпълнителната агенция за
насърчаване на малките и средните предприя-
тия като второстепенен разпоредител с бю-
джетни кредити към министъра на икономи-
ката и енергетиката за финансиране на дей-
ностите по подготовката, организацията и ко-
ординацията на участието на Република Бъл-
гария като страна—партньор на международ-
ното изложение “WASSER BERLIN 2009”,
Берлин, Федерална република Германия.
(2) Средствата по ал. 1 да се осигурят от
централния бюджет за 2009 г. по реда на чл. 34,
ал. 1 от Закона за устройството на държавния
бюджет.
Чл. 2. На основание чл. 17, ал. 2 от Закона за
държавния бюджет на Република България за
2009 г. одобрява предоставянето на 100 на сто
от средствата по чл. 1, ал. 1.
Чл. 3. Министърът на финансите по предло-
жение на министъра на икономиката и енерге-
тиката да извърши налагащите се промени по
бюджета на Министерството на икономиката и
енергетиката за 2009 г.
Заключителни разпоредби
§ 1. Постановлението се приема на основа-
ние чл. 28, ал. 1 от Закона за устройството на
държавния бюджет. 
§ 2. Изпълнението на постановлението се
възлага на министъра на финансите и на ми-
нистъра на икономиката и енергетиката.
§ 3. Постановлението влиза в сила от деня на
обнародването му в “Държавен вестник”.
Министър-председател:
Сергей Станишев
За главен секретар на Министерския съвет:
Веселин Даков
3961